અહીંની નવસારી નગરપાલિકા પણ કાકરાપાર નહેરનું જ પાણી શહેરનાં તળાવમાં ઠાલવી ફિલ્ટર કરી શહેરીજનોને પુરૂ પાડે છે. ત્યારે નવસારી શહેરમાં પણ પાણીની સમસ્યા ઉભી થઇ હતી.નહેરનું પાણી ઘણા દિવસ ન મળવાને કારણે 16 ડિસેમ્બર બાદથી શહેરીજનોને દરરોજ બે ટાઇમની જગ્યાએ એક ટાઇમ પાણી આપવાનો નિર્ણય લીધો હતો, જે આજદિન સુધી જારી રહ્યો છે. પાલિકા દરરોજ એક જ સમય અને તે પણ બોરવેલનું પાણી મીક્ષ કરી અંદાજે 55 દિવસથી શહેરીજનોને પાણી આપી રહી છે.